CELEX: 62012CN0188
Language: et
Date: 2012-04-23 00:00:00
Title: Kohtuasi C-188/12: Eelotsusetaotlus, mille on esitanud Consiglio di Stato (Itaalia) 23. aprillil 2012 — Italia Zuccheri S.p.A ja CO.PRO.B versus AGEA ja Ministero delle Politiche Agricole Alimentari e Forestali

30.6.2012   
            
            
               ET
            
            
               Euroopa Liidu Teataja
            
            
               C 194/13
            
         Eelotsusetaotlus, mille on esitanud Consiglio di Stato (Itaalia) 23. aprillil 2012 — Italia Zuccheri S.p.A ja CO.PRO.B versus AGEA ja Ministero delle Politiche Agricole Alimentari e Forestali
   (Kohtuasi C-188/12)
   2012/C 194/21
   Kohtumenetluse keel: itaalia
   
      Eelotsusetaotluse esitanud kohus
   
   Consiglio di Stato
   
      Põhikohtuasja pooled
   
   
      Kaebuse esitajad: Italia Zuccheri S.p.A., Cooperativa Produttori Bieticoli rl (CO.PRO.B)
   
      Vastustajad: Agenzia per le Erogazioni in Agricoltura (AGEA), Ministero delle Politiche Agricole Alimentari e Forestali
   
      Eelotsuse küsimused
   
   
               1.
            
            
               Kas nõukogu 20. veebruari 2006. aasta määruse (EÜ) nr 320/2006 (1) artikleid 3 ja 4 ning komisjoni 27. juuni 2006. aasta määruse (EÜ) nr 968/2006 (2) artiklit 4 tuleb tõlgendada nii, et mõiste „tootmisseadmed” ei hõlma seadmeid, mida suhkrutootjad kasutavad turustamise eesmärgil suhkru ladustamiseks, pakendamiseks või pakkimiseks, ning seetõttu tuleb niisuguste tootmisseadmete nagu silode korral igal üksikul juhtumil eraldi kontrollida, kas need seadmed moodustavad „tootmisliini” osa või on seotud muu tegevusvaldkonnaga, mis ei seondu tootmisega?
            
         
               2.
            
            
               Kas komisjoni 27. juuni 2006. aasta määruse (EÜ) nr 968/2006 artiklit 4 tuleb eelkõige tõlgendada nii, et määruste nr 320/2006 ja nr 968/2006 sõnastust ja eesmärki ning eelkõige põhjendust 4 arvestades kuuluvad tootmisseadmed — nagu silod —, mida suhkrutootjad kasutavad üksnes turustamise eesmärgil suhkru ladustamiseks, pakendamiseks või pakkimiseks, niivõrd kuivõrd need ei ole osa tootmistsüklist, artikli 4 punktis c, mitte aga selle artikli punktides a ja b sätestatud tootmisseadmete hulka?
            
         
               3.
            
            
               Teise võimalusena: kas komisjoni 27. juuni 2006. aasta määruse (EÜ) nr 968/2006 artikkel 4 — võttes arvesse nõukogu 20. veebruari 2006. aasta määruse (EÜ) nr 320/2006 artikleid 3 ja 4 ning esmaseid ühenduse õigusnorme ja põhimõtteid — on kehtetu, kui seda tõlgendada nii, et lisaks artikli 4 lõike 1 punktides a ja b sätestatud tootmisseadmetele hõlmab see ka seadmeid, mida suhkrutootjad kasutavad turustamise eesmärgil suhkru ladustamiseks, pakendamiseks või pakkimiseks, kuivõrd on ilmne, et määruse nr 320/2006 eesmärk on vähendada suhkrutootjate tootmisvõimsust, mitte välistada võimalust tegutseda ainuüksi toote turustamise valdkonnas, kasutades teiste rajatiste või ettevõtjate kvoodikohast suhkrut?
            
         
               4.
            
            
               Kolmanda võimalusena: kas nõukogu 20. veebruari 2006. aasta määruse (EÜ) nr 320/2006 artiklid 3 ja 4 ning komisjoni 27. juuni 2006. aasta määruse (EÜ) nr 968/2006 artikkel 4 on esmaseid ühenduse õigusnorme ja põhimõtteid arvestades siiski kehtivad, kui neid tõlgendada nii, et mõistete „tootmisseadmed” või „otseselt suhkrutootmisega seotud” kohaldamisalasse arvatakse seadmed, mida suhkrutootjad kasutavad turustamise eesmärgil suhkru ladustamiseks, pakendamiseks või pakkimiseks?
            
         
      (1)  ELT L 58, lk 42.
   
      (2)  ELT L 176, lk 32.